保成公径赴渑池会・折桂令
作者：高文秀
朝代：元

paragraphs: 则见这金銮殿乐奏箫韶。
(赵成公云)因你二人齐家治国，竭力尽忠，故设筵宴管待也。
(正末唱)将他这宝篆香飘，绛蜡光摇。
(廉颇云)大夫，咱托一人之洪福，定七国之干戈，天下太平，万民安乐也。
(正末唱)见如今万剩登基，百司进礼，四海来朝。
(赵成公云)因为你于国有功，今日个封官赐赏也。
(正末唱)今日个褒功绩升官进爵，赏勋劳裂土分茅。
(廉颇云)岂不闻一人有庆，兆民赖之也！(正末唱)见如今黎庶歌谣，雨顺风调，万世皇图，地厚天高。
(赵成公云)则为那渑池会上结仇冤，赵国公卿有二贤。
武将廉颇安社稷，相如谋略古今传。
加你为上卿之职头庭相，廉颇你总领三军金印悬。
今日个文臣武将安天下，永保皇朝万万年。
(同下)。